Document ID: 31997R0997

KOMISSION ASETUS (EY) N:o 997/97,
annettu 3 päivänä kesäkuuta 1997,
tiettyjen tariffikiintiöiden soveltamista koskevien yksityiskohtaisten sääntöjen vahvistamisesta muna- ja siipikarjanliha-alalla annettujen asetusten (EY) N:o 1431/94, (EY) N:o 1474/95 ja (EY) N:o 1251/96 muuttamisesta ja tiettyjen niihin liittyvien todistusten voimassaoloajan jatkamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1), sellaisena kuin se on viimeksi muutettuna komission asetuksella (EY) N:o 1516/96 (2), ja erityisesti sen 3 artiklan 2 kohdan, 6 artiklan 1 kohdan ja 15 artiklan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (3), sellaisena kuin se on viimeksi muutettuna komission asetuksella (EY) N:o 2916/95 (4), ja erityisesti sen 15 artiklan,
ottaa huomioon muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annetun neuvoston asetuksen (ETY) N:o 2783/75 (5), sellaisena kuin se on viimeksi muutettuna asetuksella (EY) N:o 2916/95, ja erityisesti sen 2 artiklan 1 kohdan, 4 artiklan 1 kohdan ja 10 artiklan,
ottaa huomioon tiettyjen korkealaatuista naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta 29 päivänä maaliskuuta 1994 annetun neuvoston asetuksen (EY) N:o 774/94 (6), sellaisena kuin se on muutettuna komission asetuksella (EY) N:o 2198/95 (7), ja erityisesti sen 7 artiklan,
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (8),
sekä katsoo, että
tiettyjen siipikarjanliha- ja muna-alan tuotteiden tariffikiintiöt on myönnetty siipikarjanlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnosta annetussa neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä siipikarjanliha-alalla 22 päivänä kesäkuuta 1994 annetun komission asetuksen (EY) N:o 1431/94 (9), sellaisena kuin se on viimeksi muutettuna asetuksella (EY) N:o 958/96 (10), tariffikiintiöiden avaamisesta ja hallinnoinnista muna-alalla 28 päivänä kesäkuuta 1995 annetun komission asetuksen (EY) N:o 1474/95 (11), sellaisena kuin se on viimeksi muutettuna asetuksella (EY) N:o 1219/96 (12), ja siipikarjanliha-alaa koskevien tariffikiintiöiden avaamisesta ja hallinnoinnista 28 päivänä kesäkuuta 1996 annetun komission asetuksen (EY) N:o 1251/96 (13) mukaisesti; Euroopan yhteisön ja kolmansien maiden välisen kaupan helpottamiseksi muna- ja siipikarjanliha-alan tuotteiden tuonti on tarpeen sallia ilman velvoitetta tuoda alkuperämaasta, joka on kuitenkin tilastollisista syistä mainittava tuontitodistuksen 8 kohdassa,
näitä säännöksiä on suotavaa soveltaa tuontitodistuksiin, joiden voimassaoloaika ei ole vielä päättynyt ja joita ei ole vielä käytetty tai jotka on käytetty ainoastaan osittain,
tiettyjen todistusten voimassaoloaikaa olisi jatkettava, jotta toimijat voisivat käyttää tässä asetuksessa säädettyjä uusia säännöksiä ennen todistusten päättymispäivää, ja
tässä asetuksessa säädetyt toimenpiteet ovat munien ja siipikarjanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1431/94 3 artiklan c kohta seuraavasti:
"c) todistushakemuksen ja todistuksen 8 kohdassa on oltava maininta alkuperämaasta; todistus velvoittaa tuomaan mainitusta maasta lukuun ottamatta ryhmiä 3 ja 5;"
2 artikla
Korvataan asetuksen (EY) N:o 1474/95 4 artiklan c kohta seuraavasti:
"c) todistushakemuksen ja todistuksen 8 kohdassa on oltava maininta alkuperämaasta;"
3 artikla
Korvataan asetuksen (EY) N:o 1251/96 4 artiklan c kohta seuraavasti:
"c) todistushakemuksen ja todistuksen 8 kohdassa on oltava maininta alkuperämaasta;"
4 artikla
1. Vuoden 1997 ensimmäisiksi vuosineljännekseksi asetuksen (EY) N:o 1431/94 mukaisesti annettujen todistusten voimassaoloaikaa jatketaan ryhmien 3 ja 5 osalta 31 päivään heinäkuuta 1997.
2. Vuoden 1997 ensimmäiseksi kahdeksi vuosineljännekseksi asetuksen (EY) N:o 1251/96 mukaisesti annettujen todistusten voimassaoloaikaa jatketaan 31 päivään heinäkuuta 1997.
3. Vuoden 1997 ensimmäiseksi vuosineljännekseksi asetuksen (EY) N:o 1474/95 mukaisesti annettujen todistusten voimassaoloaikaa jatketaan 31 päivään heinäkuuta 1997.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämän asetuksen säännöksiä sovelletaan tuontitodistuksiin, joiden voimassaoloaika ei ole vielä päättynyt ja joita ei ole vielä käytetty tai jotka on käytetty ainoastaan osittain.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä kesäkuuta 1997.

Labels: 3
17
15